|  |  |
| --- | --- |
| ORG157 | **OBČINA RIBNICA**Občinska upravaGorenjska cesta 3, 1310 Ribnica, Slovenija, Telefon: 01/ 837 20 00Faks: 01/ 836 10 91, E-pošta: obcina@ribnica.si |

Številka:

Datum: 20. 4. 2016

**Občinski svet Občine Ribnica**

**Zadeva: Potrditev cen storitev gospodarske javne službe čiščenja in odvajanja komunalne odpadne vode na območju Občine Ribnica**

|  |  |
| --- | --- |
| Naslov:  | **Cene storitev gospodarske javne službe čiščenja in odvajanja komunalne odpadne vode**  |
| Predlagatelj:  | Jože Levstek, župan Občine Ribnica |
| Pripravila: | Občinska uprava Občine Ribnica,Komunala Ribnica d.o.o. |
|  |  |
| Pravne podlage: | * 8. in 32. člen Statuta občine Ribnica (Uradni list RS, št. 17/12);
* Zakon o gospodarskih javnih službah (Ur. l. RS, št. [32/93](http://www.uradni-list.si/1/objava.jsp?urlurid=19931350), [30/98](http://www.uradni-list.si/1/objava.jsp?urlurid=19981224) - ZZLPPO, [127/06](http://www.uradni-list.si/1/objava.jsp?urlurid=20065348) - ZJZP, [38/10](http://www.uradni-list.si/1/objava.jsp?urlurid=20101847) - ZUKN in [57/11](http://www.uradni-list.si/1/objava.jsp?urlurid=20112638) - ORZGJS40);
* Uredba o metodologiji za oblikovanje cen storitev obveznih občinskih gospodarskih javnih služb varstva okolja (Ur.l.RS, št. 87/12, 102/12);
* Odlok o gospodarskih javnih službah v Občini Ribnica (Ur.l.RS, št. 35/95, 37/98);
* Odlok o odvajanju in čiščenju komunalne odpadne vode na območju Občine Ribnica (Ur.l.RS, št. 86/12)
 |
|  |  |
| Finančne posledice: | Potrditev cen storitev gospodarske javne službe čiščenja in odvajanja komunalne odpadne vode ne bo direktno dodatno obremenila občinskega proračuna. |
|  |  |
| Priloge: | 1. Obrazložitev Komunale Ribnica d.o.o. s predlogi sklepov
2. Elaborat o oblikovanju cene izvajanja storitev gospodarske javne službe čiščenja in odvajanja komunalne odpadne vode na območju občine Ribnica
3. Sklep o cenah čiščenja in odvajanja komunalne odpadne vode na območju občine Ribnica.
 |
|  |  |
| **Predlog sklepov:** | 1. **Občinski svet Občine Ribnica na podlagi Elaborata o oblikovanju cene izvajanja storitev gospodarske javne službe čiščenja in odvajanja komunalne odpadne vode na območju občine Ribnica potrjuje:**
2. ceno čiščenja komunalne odpadne vode, ki znaša 0,5964 EUR/m3
3. ceno omrežnine čiščenja, ki znaša 2,0413 EUR/uporabnika za DN≤20
4. ceno odvajanja komunalne odpadne vode, ki znaša 0,1519 EUR/m3
5. ceno omrežnine odvajanja, ki znaša 1,4047 EUR/uporabnika za DN≤20
6. ceno storitve povezane z greznicami in MKČN, ki znaša 0,3125 EUR/m3
7. ceno praznjenja pretočne greznice ali MKČN po naročilu, ki znaša 135,61 EUR/praznjenje.

Vse cene so brez DDV. 1. **Občinski svet Občine Ribnica sprejme Sklep o cenah storitev čiščenja in odvajanja komunalne odpadne vode na območju občine Ribnica.**
 |

**OBRAZLOŽITEV:**

Skladno s prvim odstavkom 5. člena Uredbe o metodologiji za oblikovanje cen storitev obveznih gospodarskih javnih služb varstva okolja (Ur.l.RS, št. 87/12 in 109/12) (v nadaljevanju: Uredba MEDO), je Komunala Ribnica d.o.o. kot izvajalec javne službe Občini Ribnica v potrditev predložilo cene storitev za čiščenje in odvajanje komunalne odpadne vode. Cene so pripravljene na podlagi Elaborata o oblikovanju cen storitev gospodarske javne službe čiščenja in odvajanja komunalne odpadne vode na območju občine Ribnica (v nadaljevanju Elaborat), skladno z Uredbo MEDO. Elaborat vsebuje vse predpisane obvezne vsebine, skladno z 9. členom Uredbe MEDO.

Komunala Ribnica d.o.o. opravlja storitve čiščenja in odvajanja komunalne odpadne vode.

Kakor predvideva Uredba MEDO v petem odstavku 5. člena, občina določi potrjeno ceno posamezne javne službe. Občinski svet Občine Ribnica potrjuje predlagane cene storitev čiščenja in odvajanja komunalne odpadne vode. V istem odstavku navedene Uredbe pa je še določeno, da izvajalec, torej Komunala Ribnica d.o.o., oblikuje in na svojih spletnih straneh ter na krajevno običajen način objavi cenik s potrjeno ceno.

Župan predlagam, da občinski svet potrdi predlog cen ter sklep o cenah storitev čiščenja in odvajanja komunalne odpadne vode na območju občine Ribnica, kakor je podano v predlogu sklepa.

župan

 Jože Levstek